NaiveNeuron/SloPal huggingface dataset:
Gröhling, Branislav, poslanec NR SR (2023-12-13):
Pán poslanec, ťažko sa reaguje, keď bola takáto prestávka, grémium, kde sme sa opäť dozvedeli nové veci, ako tento valec okrem iného že tu valcuje ekonomiku a valcuje tu ľudí, tak valcuje aj celé fungovanie Národnej rady, ale povedzme to aj inými slovami, že SMER zavádza takúto politiku, že prináša zdražovanie, lebo stúpnu dane a odvody a povedie to k vyšším cenám v bankách, v podnikoch a v podstate všade, vyššiu nezamestnanosť, pretože firmy sa budú presúvať do zahraničia, lebo, nebodaj, aj ukončia svoju činnosť. Budeme mať určite pomalší a nižší ekonomický rast, pretože menej skutočne odvedených daní alebo odchody do daňových rajov a podobne. Tak sa to pýtajme SMER-u, pretože roky nám rozprávali, ako robia sociálnu politiku, že či toto je tá sociálna politika, ktorú nám teraz tu prezentujú, pretože to je iba zdražovanie, menej pracovných miest, horšia sociálna situácia pre všetkých. A roky tu predstierajú tú sociálnu politiku, ale tá skutočná politika 
SMER-u je to, že sociálnu situáciu iba zhoršujú, že zvyšujú počet sociálne odkázaných ľudí. A na druhej strane si pozrime, čo robia v rámci ministerstva školstva. Na jednej strane zvyšujú dane, zaťažujú všetkých ľudí, budú vyberať viacej peňazí a na druhej strane tu SNS Andrejovi Dankovi prinesú nové ministerstvo cez 200 miliónov euro. Ja viem, že je Mikuláš a že SMER chcel priniesť Dankovi nejakého Mikuláša, trošku meškajú, pár dní im to nevyšlo, ale toto bude ten najväčší Mikuláš tento rok a ten rozpočet sa bude zvyšovať každým rokom až o štyri roky sa pozrieme na ministerstvo športu a cestovného ruchu a to nebude rozpočet o 200 miliónoch, ale to bude rozpočet o 600 miliónov, tak bude nová budova, tam budú noví štátni tajomníci, tam bude množstvo ďalších pozícií, ktoré vytvoria. A takýmto spôsobom potrebujú získať penia... (Prerušenie vystúpenia časomerom.)
Krajčí, Marek, poslanec NR SR (2021-12-10):
Ďakujem. Prosím, dajte hlasovať o bode 7, ktorý je obsiahnutý v pozmeňovacom návrhu pani poslankyne Záborskej.
Kozelová, Monika, poslankyňa NR SR (2022-06-14):
Pani Kozelová som ja. Pani Vaľová, no tak to vám poviem, vy tej kultúre rozumiete asi ako ja atómovej elektrárni. Vôbec. Vôbec. To, že vy ste boli nejaká šéfka komisie, mi je úplne jedno, lebo šéfom komisie v tých vašich priestoroch môže byť naozaj kdekto. Čo sa týka včerajška, ak mi ukážete na fotke, ktorý z nich je riaditeľ, generálny riaditeľ Českej televízie, no jasné, však vy, vygoogliť si to vygoogli každý blbec, to je úplne jedno, to vôbec neriešte. Ale to, že ste ani nevedeli, kto tam v tej komisii sedí, tak, a nakladali ste im jak malým deťom, tak to už teda ako bolo aj na mňa príliš, to vám poviem pravdu. Ja chápem, že ste boli z toho taká nejaká vykoľajená. Ja by som tiež bola, keby som sedela na niečom, čomu nerozumiem, ale to už je fakt váš problém. Ja som tu dnes bola presne od 10.00 h, čiže hovoriť mi, že, že nedostatok, pokiaľ viem, tak tu bol aj pán Čekovský, neviem, kde boli ostatní, aj pán Potocký tu bol, čo viem. Čiže, čiže nechápem, prečo sme neboli uznášaniaschopní, ale my sme tu boli. Takže, takže to je tak asi zhruba všetko. A ďakujem, že sa tak plne venujete poradnému zboru a povedala by som, skúste si prečítať alebo skúste si naštudovať, čo vlastne sa pýtali, ako sa pýtali a prečo sa pýtali, a naozaj prídete na to, že boli vysoko profesionálni. A to, akým spôsobom komunikovali, komunikovala táto porota, respektíve komisia, ako komunikovala s adeptami na generálneho riaditeľa, tak tie otázky boli vysoko, vysoko profesionálne.
Šedivcová, Viera, poslankyňa NR SR (2013-09-12):
Ja by som si dovolila zareagovať na tú časť, kde pani podpredsedníčka hovorí, že zákon je opäť v línii ochrany zamestnancov. Ja sa pýtam, v akej línii by teda mal byť tento zákon, pretože naozaj vláda strany SMER už vo svojom programovom vyhlásení garantuje ochranu zamestnancov, pretože nie som presvedčená, že všetci zamestnávatelia, ktorým to hospodársky výsledok dovolí, dajú svojim zamestnancom niečo viacej okrem minimálnej mzdy, pretože zamestnancom, ak je vo fabrike vyrokovaná dobrá a silná kolektívna zmluva, tak táto zaručí aj ďalšie benefity, či už je to pohyblivá zložka mzdy, prémie, podiely na zisku firmy alebo rekondičné pobyty, príspevky na rekreácie detí, zamestnancov, dokonca dovolenkové platy, trináste platy. Takže som presvedčená, že treba prijať tento zákon a určite ho podporím z tohto dôvodu. Ďakujem.
Glváč, Martin, podpredseda NR SR (2017-12-07):
Ďakujem. Doplňujúca otázka? Nech sa páči, pán poslanec.
Sulík, Richard, predseda NR SR (2011-02-04):
Ďakujem pekne. Pán Podmanický, vy máte procedurálny návrh? Nech sa páči.
Suja, Miroslav, poslanec NR SR (2022-11-30):
Ďakujem za slovo, pán predsedajúci. Pani riaditeľka, keďže žiadate, aby sme vám ako poslanci schválili rozpočet, chcel by som sa opýtať jednu otázku. Nebudem to dlho naťahovať. Prečo vdova čaká 16 mesiacov na odpoveď z vášho úradu? Myslíte si, že to je v poriadku? Keď zomrie 53-ročný manžel Jozef Klimo, rodina má vážne podozrenia zo zdravotného pochybenia, obráti sa na vás ako na inštitúciu a verí vám a 16 mesiacov ani slovo. Či je to v poriadku. Ďakujem.
Kollár, Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 127, za 81, proti 8., 2 sa zdržali, nehlasovalo 36. Uvedený návrh sme schválili.
Laššáková, Jana, podpredsedníčka NR SR (2012-09-18):
S reakciou na faktické poznámky pán poslanec Viskupič, nech sa páči.
Figeľ, Ján, podpredseda NR SR (2014-12-09):
Ďakujem pekne. Prerušujem rokovanie o tomto bode programu. Teraz bude nasledovať prvé čítanie o návrhu skupiny poslancov na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Tento návrh ústavného zákona je uvedený ako tlač č. 1185 a návrh na jeho pridelenie do výborov je v rozhodnutí č. 1196. Teraz dávam slovo pánovi poslancovi Ľubomírovi Galkovi, aby za skupinu poslancov tento návrh odôvodnil. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1185.)
Hrnčiar, Andrej, podpredseda NR SR (2020-02-21):
Jedna faktická poznámka. Pani poslankyňa Gaborčáková
Kollár, Jozef, poslanec NR SR (2011-07-06):
Ďakujem pekne, pán predseda. V rozprave nevystúpil žiaden poslanec. Dajte, prosím, hlasovať o tom, že Národná rada Slovenskej republiky berie na vedomie Informáciu o predložení výročných správ politických strán a hnutí za rok 2010.
Blanár, Juraj, minister zahraničných vecí a európskych záležitostí SR (2024-01-11):
Ďakujem, pán poslanec, za otázku a v zastúpení pána ministra dopravy vám prečítam jeho odpoveď. Ministerstvo dopravy Slovenskej republiky na podporu cyklodopravy z finančných zdrojov plánu obnovy a odolnosti má určené oprávnené územie mesta nad 20-tisíc obyvateľov s možným presahom do okolitých obcí do vzdialenosti cirka päť kilometrov, resp. po najbližšiu obec. Presný zoznam oprávnených žiadateľov nájdete na stránke Ministerstva dopravy Slovenskej republiky v časti cyklistická doprava a cyklistika v rámci vízie Plánu obnovy a odolnosti Slovenskej republiky. Pri danej výzve je zverejnený aj zoznam miest a priľahlých obcí oprávneného územia. V prípade, ak sa potencionálny žiadateľ nenachádza na oprávnenom území, odporúčame mu pokúsiť sa čerpať finančné prostriedky z Programu Slovensko. Pre informáciu, na cyklodopravu je vymedzených alebo vyčlenených sto miliónov eur. Skončil som, pán predsedajúci.
Sulík, Richard, predseda NR SR (2010-10-12):
Ďakujem. S faktickými poznámkami nie je prihlásený... (Reakcia z pléna.) Dobre, prepáčte. Chce sa vyjadriť k rozprave spravodajca? Nech sa páči.
Jurinová, Erika, podpredsedníčka NR SR (2012-09-19):
Ďakujem pánovi poslancovi. Na jeho vystúpenie sa prihlásil jeden pán poslanec. Uzatváram možnosť prihlásiť sa s faktickou poznámkou. Nech sa páči, pán poslanec Hraško.
Pellegrini, Peter, predseda NR SR (2015-11-11):
Ďalší v rozprave vystúpi pán poslanec Viskupič.
Hrnčiar, Andrej, podpredseda NR SR (2017-09-13):
Dve faktické poznámky. Nech sa páči, pán poslanec Dostál.
Sulík, Richard, podpredseda vlády a minister hospodárstva SR (2021-11-11):
Tak po prvé gratulácia, pán poslanec, ide vám karta dnes, zatiaľ teda máte štyri zo štyroch, a teraz odpoveď. Stabilizácia zdravotníckeho personálu je absolútnou prioritou vlády. To sa prejavilo aj počas rokovaní o príprave zákona o štátnom rozpočte na budúci rok. Podľa rozloženého návrhu sú zdravotníci jedinou skupinou, ktorá bude mať v budúcom roku valorizované platy. Ďalšie rokovania v tejto chvíli prebiehajú. Žiaľ, predchádzajúce vlády považovali za samozrejmosť, že lekári, sestry, pôrodné asistentky, ošetrovatelia a ostatní zdravotnícki pracovníci chodia do práce a liečia pacientov. Zlepšovanie pracovného prostredia či motivačné ohodnotenie nebolo prioritou. Ministerstvo zdravotníctva pripravilo prelomovú reformu nemocníc, ktorá v konečnom dôsledku prinesie viac zachránených životov a zdravotníkom prinesie kvalitnejšie podmienky na prácu. Taktiež ministerstvo zdravotníctva pripravilo reformu ambulantnej siete a reformu urgentnej zdravotnej starostlivosti. Rezort zdravotníctva pracuje tiež na zmenách v oblasti vzdelávania, zjednodušujú sa podmienky na príchod lekárov zo zahraničia, pripravuje sa inštitút dočasnej odbornej stáže, vďaka ktorému budú môcť lekári zo zahraničia skôr pracovať v systéme pri pacientovi, a ďalšie kroky. To všetko sú zásadné zmeny, s ktorými ministerstvo zdravotníctva prichádza. Využijem teda túto príležitosť a chcem vám všetkých, chcem vás všetkých požiadať, vrátane poslancov, o podporu uvedených návrhov. A ja na záver dodávam, pán poslanec Čepček, že je tu minister zdravotníctva a on vám odpovie omnoho kvalifikovanejšie ako premiér v zastúpení mojou osobou.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 135, za 95, proti 5, zdržalo sa 34, nehlasoval 1. Uvedený návrh sme schválili. Pristúpime k hlasovaniu o bode 16 programu, je to prvé čítanie o návrhu poslancov Dominika Drdula a Miroslava Kollára na vydanie zákona, ktorým sa mení a dopĺňa zákon o mediálnych službách (tlač 1633). Dávam slovo spravodajkyni z gestorského výboru pre kultúru a médiá poslankyni Monike Kozelovej, aby hlasovanie uviedla. [Hlasovanie o návrhu poslancov Národnej rady Slovenskej republiky Dominika Drdula a Miroslava Kollára na vydanie zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení zákona č. 351/2022 Z. z. a o zmene a doplnení niektorých zákonov , tlač 1633.]
Pročko, Jozef, poslanec NR SR (2024-10-02):
Ja vás mám rád. Neberte tie tabletky, aké beriete. Takže ešte raz, priatelia. Lacko Kamenický, Lacko Kamenický rozpráva, že tu nemáme peniaze, a kšeftár Kaliňák ide kúpiť za 700 mil. autá. Lacko, že vás hanba nefacká, vy ste odporný klamár! Vy ste to tu zlikvidovali, Lacko, vy ste odporný klamár! Nechutný, odporný klamár! Klamete, že my sme tu zdevastovali, a vy idete rozdávať 700 miliónov, priatelia, to je skoro tretina z toho, čo idú konsolidovať, na nákladné autá, lebo Kaliňák si musí zarobiť. Wow, neskutočné! Neskutočné! Kšeftári odporní! Odporní kšeftári! (Prerušenie vystúpenia predsedajúcim.)
Dostál, Ondrej, poslanec NR SR (2023-06-15):
Dávam procedurálny návrh, aby sa pán predseda Národnej rady obrátil na ústavnoprávny výbor a požiadal ho o výklad, či bolo toto hlasovanie v súlade so zákonom o rokovacom poriadku. Odôvodnenie: Plne sa stotožňujem s tým, čo povedal pán poslanec Susko, tento postup nie je v súlade so zákonom o rokovacom poriadku, popiera jeho zmysel, ak by sme takýmto spôsobom vykladali rokovací poriadok, tak nepotrebujeme inštitút skráteného legislatívneho konania, úplne stačí, keď budeme mať akčných predsedov výborov, ktorí si tú lehotu najmenej 30 dní interpretujú tak, že je to predsa lehota do 30 dní, tak to môže byť aj na druhý deň, tak na druhý deň zvoláme, zvoláme zasadnutie výborov a rovno aj odhlasujeme bez toho, aby sme schvaľovali skrátené legislatívne konanie, zákon v druhom a treťom čítaní. Takýto postup nie je v súlade so zákonom o rokovacom poriadku a žiadam, aby to posúdil ústavnoprávny výbor. (Potlesk.)
Pellegrini, Peter, podpredseda vlády SR pre investície a informatizáciu (2017-09-07):
Samozrejme, ako Banskobystričan, aj vy ste z toho istého mesta, by som si to vedel predstaviť, ale je pravdou, že tie nároky na dostupnosť, na blízkosť letiska atď., tú infraštruktúru ako takú s vysokou pravdepodobnosťou spĺňala len, len Bratislava, a preto bolo ponúknuté, boli ponúknuté novovznikajúce priestory v rámci Bratislavy s tým, že konkurujeme s takými mestami, ako je Miláno alebo Barcelona, tak asi si viete predstaviť tých pracovníkov tejto agentúry, keď sme im dali do zoznamu: Barcelona, Miláno, Bratislava, kde asi aký rebríček by len z titulu svojich vlastných preferencií sa priklonili. Ale bojujeme, sme zdatným partnerom aj iným krajinám, ale ako ste počuli, tých krajín je 18, čiže ten boj je ťažký, aj keď sme presvedčení, že máme morálne právo ako jedna z mála krajín, v ktorých žiadna medzinárodná agentúra alebo organizácia nesídli, aby Slovenská republika bola úspešná. Máme podporu Českej republiky, my zase recipročne podporujeme Českú republiku pri získavaní alebo ich kandidatúre inej agentúry medzinárodnej, takže máme spojenca aj v našom západnom susedovi. Ale držme si palce, bol by to, samozrejme, veľký úspech pre našu krajinu, ale sme naozaj v ťažkej konkurencii a nebude to veľmi jednoduché zvíťaziť v tejto naozaj veľmi kvalitnej a širokej ponuke. Ďakujem. (Reakcia z pléna.) To vám potom poviem. Ďakujem.
I. Mikloš, podpredseda vlády a minister financií SR: (2004-02-03):
Hlavným dôvodom vypracovania nového zákona bola potreba zapracovať do zákona ustanovenia smernice o všeobecnom systéme, držbe, preprave a kontrole tovarov podliehajúcich spotrebným daniam, smernice upravujúcej štruktúru predmetu dane a smernice upravujúcej minimálne sadzby spotrebnej dane z minerálnych olejov. Zavedenie nových mechanizmov má kľúčový význam pre vstup Slovenskej republiky do Európskej únie, pretože už nebudú existovať kontroly na hraniciach medzi členskými krajinami. Voľný pohyb tovarov, ktorý je jednou zo základných podmienok spoločného trhu, sa zabezpečí realizáciou mechanizmov daňových skladov, pozastavenia dane, zábezpeku na daň, prevádzkovateľov daňových skladov, oprávnených príjemcov, sprievodných dokumentov a podobne. Účinnosť zákona sa navrhuje od 1. marca 2004 s výnimkou niektorých ustanovení, ktorých účinnosť bude od 1. mája 2004 a od 1. januára 2006. Uvedené je potrebné na vytvorenie dostatočného časového priestoru pre administratívu spojenú s registráciami, vydávaním povolení, zložením zábezpek na daň, odberných preukazov a podobne, ktoré sú nevyhnutné na uplatňovanie zákona odo dňa vstupu, ako aj na prípravu technológie na výrobu minerálnych olejov s prímesou biogénnych látok. Úspešnosť zavedenia nového zákona do praxe bude závisieť od vytvorenia dostatočného časového priestoru pre daňové subjekty a správcov dane na osvojenie si mechanizmu fungovania zákona, na schvaľovanie daňových skladov, vydávanie povolení a podobne. Vzhľadom na skutočnosť, že sadzby spotrebnej dane z minerálnych olejov sú už v súčasnosti na úrovni minimálnych sadzieb dane ustanovených smernicou Európskej únie, resp. v niektorých prípadoch prekračujú úroveň minimálnych sadzieb dane, v návrhu zákona sa neuvažuje s úpravou sadzieb dane. Ďakujem za pozornosť.
Droba, Juraj, poslanec NR SR (2015-02-03):
Ja sa ospravedlňujem, ale opätovne som bol zatiahnutý do diskusie k II. pilieru, ku ktorému naozaj nechcem povedať nič. Iba reakcia na slová Igora Matoviča, že som rád, že k referendu povedal iba dve-tri vety a venoval sa téme. A čo sa týka tých, ktorí sú odporcami referenda, tak si myslím, že nemáme žiadny problém so štvor-, päť-, ani šesťčlennými rodinami. Naopak, ja osobne by som bol veľmi rád, keby ľudia na Slovensku mali čo najviac detí. Bohužiaľ, tá demografia európska nepustí a trend je taký, aký je. Mňa osobne to tiež veľmi mrzí a viem za seba dať slovo, že aspoň osobne urobím kroky k tomu, aby som to dieťa mal viac ako jedno. Ďakujem.
P. Paška, predseda NR SR: (2009-12-01):
(Hlasovanie.) 137 prítomných, 82 za, 55 sa zdržalo. Návrh sme postúpili do druhého čítania.
Dostál, Ondrej, poslanec NR SR (2018-05-11):
Ďakujem za reakciu. Pán poslanec Bernaťák, môžem teda iba zopakovať, že ma mrzí, že sme nestihli o tom hovoriť pred tým, no ale je tiež problém takto predkladaných návrhov, pozmeňujúcich návrhov, že keby to bol normálny poslanecký návrh alebo keby sa o tom hovorilo vo výbore, tak ten priestor by sa našiel. No proste keď sme sa mali o tom baviť v situácii, keď tu boli zákony z rezortu spravodlivosti, pri ktorých som potreboval byť, lebo som ku nim vystupoval, a potreboval som počúvať rozpravu, tak potom to nešlo. Ale ja tu nie som podstatný alebo rozhodujúci, lebo netreba to vysvetliť iba mne, treba to vysvetliť aj verejnosti. Ak hovoríte, že pán predseda Štatistického úradu je pripravený prísť a vysvetliť to, no tak ono to asi malo byť vysvetlené vopred, malo to byť v tej dôvodovej správe, malo to zaznieť vo vašich vystúpeniach, mal Štatistický úrad vopred biť na poplach, že ak nebude schválená táto zmena do dvoch týždňov alebo do týždňa, tak nám vzniknú takéto a takéto škody, a preto a preto a nemohli sme to riešiť preto. Lebo čo teraz sa, budúci týždeň sa stretneme nejaká úzka skupinka, Štatistický úrad mi to vysvetlí a ja teda buď poviem áno alebo nie, pokrčím plecami alebo poviem, že dobre? Ale však to predsa tomu potrebuje rozumieť verejnosť, že keď sa tu robia nejaké neštandardné kroky, tak či je to odôvodnené alebo nie. A ja nehovorím, že je to pokútny návrh, ale tá forma je problematická.
Jurinová, Erika, podpredsedníčka NR SR (2014-10-23):
Pani poslankyňa Gibalová.
Kotleba, Marian, poslanec NR SR (2021-09-29):
Martin, ďakujem ti za tvoj príspevok, ktorý bol nielen kultivovaný a vecný, ale hlavne odborný. Pri tom, pri tej odbornosti, ale na tú odbornosť sme si pri tebe už zvykli. Ty ako predseda programovej komisie našej strany jednoducho máš tieto veci naštudované, venuješ sa im po odbornej stránke a tak to aj vyzeralo. Len, žiaľ, tu v tomto pléne či súčasná vláda, alebo aj tá minulá, alebo teda tie strany, ktoré v minulosti vlády tvorili, nemajú odvahu si priznať, že celé toto energetické šialenstvo, táto energetická inflácia, na ktorú budú doplácať aj túto zimu obyvatelia Slovenskej republiky, je v konečnom dôsledku výsledkom vstupu Slovenskej republiky do Európskej únie, tých nevýhodných podmienok, ktoré nám Únia nadiktovala, je dôsledkom tiež privatizácie strategických podnikov a toho, že vlády len preto, aby ich zobrali do, vtedy Slovensko, do Únie, dovolili, dovolili, aby sa štát vzdal toho, čo má byť prirodzeným štátnym monopolom, a to je energetické hospodárstvo. Ak totiž štát nedokáže svojím vlastným obyvateľom garantovať prijateľné ceny energií elektriny, plynu, tepla, tak ten štát absolútne zlyháva a nemôžme tu hovoriť o nejakom voľnom trhu. Nemôžme tu hovoriť o bruselských pravidlách, pretože ľudí to nezaujíma. Ľudí chcú mať za svoje dane, ľudia chcú mať za svoje dane právo na to, aby mohli žiť seriózne, na úrovni, v teple, aby sa nemuseli báť toho, že vláda zase príde a povie, no už zmenili sa pravidlá, zmenila sa burza, tak vy máte smolu a nebudete si to vedieť zaplatiť. Čiže, Martin, ďakujem veľmi pekne v mene všetkých týchto ľudí.
Bugár, Béla, podpredseda NR SR (2017-05-19):
Pán poslanec Dostál, môžte reagovať na faktické poznámky.
Pellegrini, Peter, predseda NR SR (2023-12-12):
Prosím, prezentujeme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 131 poslancov, za 92, zdržali sa 38, nehlasoval 1. Konštatujem, že sme schválili vládny návrh novely vodného zákona. Vážené panie poslankyne, vážení páni poslanci, počas rozpravy bol ešte v mene troch poslaneckých klubov SLOVENSKO, PS a SaS podaný procedurálny návrh, v ktorom pán poslanec Rastislav Krátky navrhuje stiahnuť z programu tejto schôdze tlače 105 a 110, 111 a 106. Prosím, prezentujme sa a hlasujme o tomto návrhu. (Hlasovanie.) Prítomných 131 poslancov, za 55, proti 75, zdržal sa 1. Konštatujem, že sme tento návrh neschválili. Vážené pani poslankyne, vážení páni poslanci, vyčerpali sme všetky body na hlasovania, budeme pokračovať ďalej v druhom čítaní o návrhu zákona, o ktorom rokujeme od dnešného rána od deviatej. Poprosím uviesť nasledujúcich rečníkov. Máme tri faktické. Ako s prvou faktickou pán poslanec Pročko. (Pokračovanie rokovania o vládnom návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií , tlač 97.)
R. Kaliňák, poslanec: (2003-06-18):
A keď sa bavíme o tom poplatku, pred chvíľkou ste hlasovali o inom zvyšovaní poplatkov, tak to vyjadrenie vypadá naozaj veľmi, veľmi pokrytecky. Možno je tam tma preto, lebo tam žiadny väčší škandál nevypukol za to posledné obdobie, za nejakých posledných 6 rokov. Zaspáva na vavrínoch. Na akých vavrínoch? Preboha, to bolo úplne vedľa, ani jedna konkrétna vec. Skúste, keď chcete niekoho obviniť, a naozaj sa vám to teda podarilo pekne očierňovať, byť konkrétny. Bolo by to zaujímavejšie a naozaj možno aj pútavejšie pre pánov poslancov. Ďakujem pekne. (Potlesk.)
Laššáková, Jana, podpredsedníčka NR SR (2012-06-22):
Na vystúpenie pána ministra s faktickými poznámkami šiesti páni poslanci. Končím možnosť prihlásiť sa s faktickými. Siedma pani poslankyňa Vášáryová. Končím možnosť prihlásiť sa s faktickými poznámkami. Nech sa páči, pán poslanec Viskupič.
Hrnčiar, Andrej, podpredseda NR SR (2016-06-15):
Ďakujem. Nech sa páči, pán poslanec Sopko.
Zmajkovičová, Renáta, podpredsedníčka NR SR (2013-05-21):
Pani poslankyňa Horváthová.
Ďuriš Nicholsonová, Lucia, podpredsedníčka NR SR (2019-03-27):
Pán spravodajca? Nie je tomu tak. Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 324/2011 Z. z. o poštových službách a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 1334 a návrh na jeho pridelenie na prerokovanie výborom je v rozhodnutí pod číslom 1410. Opäť, pán minister dopravy, nech sa páči.
Zmajkovičová, Renáta, podpredsedníčka NR SR (2013-02-07):
Pán poslanec Lipšic.
Laššáková, Jana, podpredsedníčka NR SR (2014-02-06):
Prosím, prezentujme sa a hlasujeme. (Hlasovanie.) Prítomných 134 poslancov, za návrh 55, proti 30, zdržalo sa 48 poslancov, nehlasoval 1. Konštatujem, že nebudeme o tomto návrhu zákona rokovať v druhom čítaní. Pokračujeme hlasovaním v prvom čítaní o návrhu poslancov Národnej rady Slovenskej republiky Lucie Žitňanskej a Miroslava Beblavého na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov (tlač 838). Pán poslanec Gál, poprosím vás, aby ste uviedli hlasovanie. Nech sa páči, pán spravodajca.
Žiga, Peter, podpredseda NR SR (2024-10-29):
Kolegyne, kolegovia, ešte mi hlásia, že skončil nejaký výbor, že sa presúvajú poslanci, takže tri minútky ešte dáme. (Krátka prestávka.)
Hrnčiar, Andrej, podpredseda NR SR (2019-04-05):
Pani poslankyňa Sárközy.
Bugár, Béla, podpredseda NR SR (2018-05-11):
Nech sa páči, prezentujme sa a hlasujme prerokovať tento návrh zákona v druhom čítaní. (Hlasovanie.) Prítomných 133, za 88, zdržalo sa 44 poslancov, 1 nehlasoval. Návrh sme schválili. Nech sa páči, výbory.
Hrnčiar, Andrej, podpredseda NR SR (2016-06-16):
Pán poslanec Krajniak.
Jurinová, Erika, podpredsedníčka NR SR (2013-10-23):
Ďakujem pekne, pán poslanec. Otváram všeobecnú rozpravu. Do rozpravy som dostala písomné prihlášky. Hlásia sa tak za klub SDKÚ – DS pán poslanec Ľudovít Kaník, za poslanecký klub hnutia OBYČAJNÍ ĽUDIA a nezávislé osobnosti Peter Pollák, za poslanecký klub Kresťanskodemokratického hnutia Pavol Zajac. Ďalej sú do rozpravy písomne prihlásení pán poslanec Mihál zo strany SaS, Viliam Novotný z SDKÚ – DS, Lucia Nicholsonová z SaS a pán predseda výboru Rudolf Chmel zo strany MOST – HÍD. Vzhľadom na to, že je už 19.00 hodín, budeme pokračovať v rozprave ráno o 9.00 hodine, takže prosím všetkých rečníkov, ktorí sú prihlásení, aby tu boli načas. Pekný večer všetkých prajem. Prerušujem rokovanie o tomto bode programu, samozrejme. (Prerušenie rokovania o 19.05 hodine.)
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie.) 145 prítomných, 97 za, 48 sa zdržalo. Konštatujem, že sme schválili vládny návrh zákona o ochrane spotrebiteľa . Budeme pokračovať hlasovaním v prvom čítaní o vládnom návrhu zákona, ktorým sa menia a dopĺňa zákon č. 250/2012 o regulácii v sieťových odvetviach, tlač 213, bod 15 schváleného programu. Opäť prosím spravodajcu poslanca Igora Šimka, aby hlasovanie uviedol. (Hlasovanie v prvom čítaní o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony , tlač 213.)
Poliačik, Martin, poslanec NR SR (2018-11-28):
Áno, však ja reagujem, však presne to som skonštatoval zhodou okolností, čo ten, čo ten pán nado mnou. A, Martin, ja som, musím povedať, veľmi sklamaný, lebo to, že je zahraničnopoliticky nie úplne príčetný predseda Sulík, tak to vieme dlho. To bol jeden z dôvodov, prečo ja som zo SaS odišiel. Ale ty si pre mňa dlho bol jedným z ľudí, ktorí v zásade majú veci upratané, a veľmi dobre vieš, že tie námietky, ktoré si dnes vzniesol vo svojej reči, sú okrajové, slabé a častokrát sú viacej založené za špekulácii než na nejakej reálnej hrozbe, ktorá by z toho textu vyplývala. Pravda je taká, že tento dokument OSN žiadnu krajinu nezaväzuje k ničomu. Dokonca explicitne píše, že rešpektuje suverenitu jednotlivých štátov a že v podstate všetko, čo je, ak sú tam nejaké záväzky, tak ku starým dokumentom, ktoré boli medzinárodne prijaté, a všetko ostatné je vo forme odporúčaní, ktoré môžu a nemusia jednotlivé členské krajiny prijať. Ja ti poviem len jedno. Skús sa, prosím ťa, spätne pozrieť na Deklaráciu ľudských práv, skús sa pozrieť na Európsky dohovor o ľudských právach a rovnakou optikou, ako posudzuješ tento dokument, posúď tieto základné piliere ľudskoprávnej agendy na tomto svete. Lebo ja som presvedčený o tom, že ak by sa na ňu, na tieto dokumenty človek pozrel rovnako, ako si sa ty teraz pozrel na tento rámec, tak by sme žiadne základné ľudskoprávne dokumenty nemali. A dobre sa zamysli, či chceš stáť na strane, ktorá obhajuje takýto prístup k týmto textom.
Panáček, Milan, poslanec NR SR (2013-06-19):
Ďakujem pekne, pán predseda, v rozprave vystúpili poslanci Igor Hraško a Jozef Viskupič, neboli podané žiadne procedurálne návrhy, preto prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh v druhom čítaní.
Hrnčiar, Andrej, podpredseda NR SR (2018-12-03):
Pán poslanec Fecko.
Ježík, Jozef, poslanec NR SR (2016-09-07):
Ďakujem za slovo. Vážený pán predsedajúci, vážená pani ministerka, vážené panie poslankyne, páni poslanci, predseda Národnej rady rozhodnutím z 29. júla 2016 pridelil predmetnú informáciu na prerokovanie ústavnoprávnemu výboru. Vláda predkladá túto informáciu na základe ustanovenia § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, a to v polročných intervaloch. Pani ministerka uviedla, koľko týchto nariadení bolo prijatých, koľko je plánovaných v ďalšom polroku. Takže ústavnoprávny výbor prerokoval informáciu 5. septembra 2016 na svojej 16. schôdzi a uznesením č. 40 odporúča Národnej rade vziať informáciu na vedomie. Pán predseda, prosím, otvorte rozpravu.
Pellegrini, Peter, predseda NR SR (2014-11-26):
Ďakujem pekne. Ešte predtým, ako dám slovo pani podpredsedníčke Jurinovej, chcem upozorniť pána predsedu Chomu, že výbory nemôžu rokovať počas rokovania pléna (potlesk) a budú môcť rokovať až po skončení. Takže poprosím až po 12.00 hodine, keď ukončíme rokovanie a vyhlásime obedňajšiu prestávku. Pani podpredsedníčka Jurinová, nech sa páči.
R. Madej, poslanec: (2004-01-21):
Dovolím si preto tento pozmeňujúci návrh prečítať. Po prvé, v čl. 7 ods. 5 sa vypúšťajú písm. b), c) a v písm. d) sa vypúšťajú slová „a poslanec zastupiteľstva vyššieho územného celku“. Po druhé, v čl. 9 ods. 1 v písm. b) sa vypúšťajú slová „a p“ a v písm. c) sa vypúšťajú slová „a r“. V čl. 9 ods. 11 v písm. b) sa vypúšťajú slová „a p“ a v písm. c) sa vypúšťajú slová „a r“. Odôvodnenie: Je to nadväznosť a doplnenie pozmeňujúceho návrhu pána poslanca Horáka, ktorý navrhuje vyňať samosprávu. Druhý pozmeňujúci návrh ešte predkladám v nadväznosti na stretnutie predsedov poslaneckých klubov. Ide o bod 1, v čl. 9 sa vypúšťa ods. 8. Bod 2, v čl. 10 sa vypúšťa ods. 1. Bod 3, v čl. 10 ods. 2 sa vypúšťajú slová „podľa ods. 1, ktorým bola vyslovená strata mandátu alebo funkcie alebo“ a slová „s výnimkou podľa čl. 12 ods. 2“. Po štvrté, v čl. 10 ods. 3 sa vypúšťajú slová „ktorým bola vyslovená strata mandátu alebo“ a slová „s výnimkou podľa čl. 12 ods. 2“. Po piate, v čl. 12 sa vypúšťa ods. 2. Nasledujúce odseky sa prečíslujú. Vzhľadom na to, že Ústava Slovenskej republiky upravuje stratu mandátu poslanca a Národnej rady, je vhodné pouvažovať o tom, aby sa takáto úprava zahrnula, skôr by bolo vhodnejšie v Ústave Slovenskej republiky. Každopádne som využil právo spravodajcu a podal tieto pozmeňujúce návrhy na prerokovanie. Ďakujem pekne.
Pčolinský, Peter, podpredseda NR SR (2023-02-14):
Pán poslanec Mizík.
Glváč, Martin, podpredseda NR SR (2018-02-15):
Ďakujem. Doplňujúca otázka? Nie. Ďalšia otázka je od poslanca Ondreja Dostála podpredsedníčke vlády a ministerke spravodlivosti Lucii Žitňanskej a znie: „Minulý rok ste oponovali návrhu nominovať do Súdnej rady pani Jankovskú. Ako ste spokojná s tým, že do Súdnej rady bol parlamentom zvolený pán Mišík? Nemyslíte si, že by bolo správne, keby personálnym výberom tohto druhu predchádzali pred ich voľbou v parlamente alebo menovanie vládou verejné vypočutia nominantov?“ Nech sa páči.
Pellegrini, Peter, podpredseda NR SR (2020-09-17):
S reakciou na faktické pán poslanec Borguľa.
Přidal, Alojz, poslanec NR SR (2013-12-11):
Pán poslanec Mikloš, vy vychádzate ale z jedného predpokladu, ktorý podľa mňa v tej vašej logike nemusí byť naplnený. To, čo hovoríte, je podľa mňa pravda len vtedy, keď premiér je naozaj zmätený a neklame. A vychádzate z toho, že premiér neklame. Ale neuvažujete aj o tom, že premiér toto všetko vie a nie je teda zmätený a skôr klame? Nemôže to byť aj tak, že jednoducho klame pred voľbami, aby bol úspešný?
Figeľ, Ján, podpredseda NR SR (2014-03-19):
Ďakujem pekne. Nech sa páči, Erika Jurinová.
P. Paška, predseda NR SR: (2006-10-18):
(Hlasovanie.) Prítomných 141, za 92, proti 24, zdržalo sa 25. Konštatujem, že sme sa uzniesli, aby sa prerokoval tento návrh zákona v druhom čítaní. Poprosím o hlasovanie o pridelenie výborom, určenie gestorského výboru a určenie lehoty na prerokovanie.
Ďuriš Nicholsonová, Lucia, podpredsedníčka NR SR (2017-11-30):
Dve faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Grendel.
Bugár, Béla, podpredseda NR SR (2016-12-07):
Ďakujem za slovo. Pani poslankyňa Antošová, musím povedať, že veľmi dobre, že ste upozornila na to, akým spôsobom sme boli atakovaní vtedy, keď sme, dá sa povedať, že podobné návrhy dávali aj smerom na poslancov Národnej rady Slovenskej republiky. Vidieť, že niektorí majú krátku pamäť. Alebo dvojitý meter. Pamätáte sa na to? Hodiny a dni ste tu kričali podaktorí, niektorí ste len kritizovali, že chceme náhubkový zákon prijať, chceme, aby sa mohol vypínať mikrofón. To isté teraz navrhuje pán navrhovateľ Žarnay, aby obecné zastupiteľstvo malo takúto možnosť. Bohužiaľ. Nehovoriac o tom, že áno, aj to je pravda, boli sme za to kritizovaní, že prečo sme nerokovali aspoň mesiace predtým s opozíciou. Návrh ste dostali dopredu. Prvé čítanie, druhé čítanie. Teraz sa dozvedáme, že s dotknutými vôbec ani rokovať nikto nešiel. Prepáčte, ale to je ten dvojaký meter. Tu kričať o náhubkovom zákone, ale taký istý náhubkový zákon potom natiahnuť na samosprávy, no to je minimálne dvojtvárnosť.
Blanár, Juraj, podpredseda NR SR (2021-12-09):
Panie poslankyne, páni poslanci, vyhlasujem hlasovanie za skončené. Poprosím overovateľov, aby sa ujali svojej funkcie, a vyhlasujem prestávku, pokým nám neprinesú výsledok hlasovania. Ďakujem. (Prestávka. Spracúvanie výsledkov tajného hlasovania.)
P. Hrušovský, predseda NR SR: (2003-09-24):
Prepáčte, pán poslanec, ja sa snažím tento problém riešiť. Prosím, zapnite pána poslanca. Pán poslanec, ja som sa snažil, pán poslanec, ktoré hlasovanie vo vašom prípade považujete za také, že vykázalo iný výsledok ako... (Hlasy z pléna.) Prosím?  (Hlasy z pléna.) Prosím, hovorte do mikrofónu, pán poslanec.
Balódi, Ladislav, poslanec NR SR (2019-06-27):
Pán poslanec Vašečka podal v rozprave ďalší, tretí pozmeňujúci a doplňujúci návrh, ktorý sa týka domáceho vzdelávania, o ktorom budeme hlasovať. Prosím, pán predsedajúci, dajte o tomto návrhu hlasovať.
Šeliga, Juraj, podpredseda NR SR (2020-11-04):
Ďakujem pekne, pán poslanec. Otváram všeobecnú rozpravu, do ktorej som nedostal žiadnu písomnú prihlášku. Pýtam sa, kto sa chce prihlásiť ústne. Pán poslanec Takáč. Dobre, jeden. Pani poslankyňa, ako navrhovateľka, nech sa páči, môžete vystúpiť ako prvá.
Kollár, Boris, predseda NR SR (2022-09-20):
Ďakujem. Dovoľte mi, vážení kolegovia, privítať na balkóne študentov, ktorí sa prišli na nás pozrieť, ako prijímame ústavný zákon o skrátení volebného obdobia. (Potlesk.) Ďakujem pekne a teraz s faktickou poznámkou vystúpi pán poslanec Nemec.
Glváč, Martin, podpredseda NR SR (2017-04-07):
Áno.
Kuriak, Milan, poslanec NR SR (2022-05-20):
Vážený pán predsedajúci, vážený pán minister, vážená pani poslankyňa, vážení poslanci, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh zákona bol doručený poslancom s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 65. schôdze NR SR. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte rozpravu k uvedenému návrhu zákona. Ďakujem.
Pleštinská, Zita, poslankyňa NR SR (2021-02-24):
Ďakujem, Monika, za tvoje vystúpenie. Pandémia sa môže úplne ukončiť iba v globálnom meradle. V súčasnej dramatickej situácii som za predĺženie núdzového stavu. Mnohí sa oháňajú, že predĺžením núdzového stavu sú ohrozené ľudské práva. Vírus COVID-19 a vírusy s rôznymi mutáciami majú ľudské práva na háku. Sloboda bez zodpovednosti vedie k anarchii. Monika, spomenula si samosprávu a jej súčinnosť so štátom. Moja vďaka patrí starostom a primátorom, ktorí sú súčinní a pomáhajú aj napriek všetkým ťažkostiam, ktoré testovanie obyvateľov prináša. Rovnako moja vďaka patrí ZMOS-u, Únii miest Slovenska aj župnej SK8 za riešenia, ktoré prinášajú, aby v tejto náročnej situácii pomohli. Mnohí si kladieme otázky, testovať, netestovať, máme však iné riešenia? Tiež sme v našej obci rozniesli FFP respirátory našim občanom 62 plus a mnohé samosprávy robia tieto služby svojim obyvateľom. V zmysle § 10 písm. e) zákona 387/2002 Z. z. o riadení štátu v krízových situáciách mimo času vojny a vojnového stavu obec plní úlohy ustanovené vládou v rozsahu určenom vládou a ústredným krízovým štábom. V prípade, že obec odmietne súčinnosť, hrozia jej sankcie. Samozrejme, štát jej musí na prenesený výkon štátnej správy poskytnúť financie. Čiže zvládnuť pandémiu dokáže štát v súčinnosti so samosprávami. Rovnako je na občanoch, keď budú dodržiavať opatrenia, zvíťazíme. Naše zodpovedné konanie pomôže našim lekárom a zdravotným sestrám, ktorí obetujú pre nás najcennejšie, čo majú, svoje životy. Patrí im moje obrovské ďakujem.
Krajniak, Milan, poslanec NR SR (2016-12-06):
Pán poslanec Galek, pán podpredseda vlády Pellegrini, mám možno jeden taký zlepšovák, akým spôsobom zabrániť tomu, aby sme o pol roka museli zase prijímať nejaké odloženie. Je jeden deň v roku, kedy každý podnikateľ vie, že musí podať daňové priznanie. To znamená, ak aj podnikateľ nesleduje, čo sa deje, lebo vie, že nemá tú firmu aktívnu, alebo urobí na ňu dva obchody za rok, alebo proste, tak je si vedomý toho, že 31. marca musí podať daňové priznanie. To je podľa mňa ten kľúčový deň, kedy nejakým spôsobom daňové úrady môžu toho podnikateľa, či už ho príde podať osobne, to daňové priznanie, alebo či ho zašle elektronicky, jednoducho to je ten deň, kedy ten aj ten podnikateľ, ktorý nepodniká denno-denne, je na príjme a očakáva ako daňový úrad zareaguje na to jeho daňové priznanie. Myslím si, že vtedy je ten deň, kedy sa naozaj každý dá upozorniť na to, že ešte máte tri mesiace a treba to stihnúť. Na ten deň by som sa pri tej marketingovej alebo prezentačnej, propagačnej kampani sústredil, lebo vtedy je každý podnikateľ na príjme a bude počúvať, že či sa náhodou niečo nezmenilo, čomu sa musí prispôsobiť.
Podmanický, Ján, poslanec NR SR (2014-12-02):
Budeme hlasovať o štvrtom pozmeňujúcom návrhu pani poslankyne Kiššovej a pána poslanca Mihála.
Tkáčová, Jarmila, poslankyňa NR SR (2010-12-14):
Ďakujem za slovo, pán predseda. Vážený pán minister, ctené dámy, vážení páni, ako poverená spravodajkyňa výboru pre pôdohospodárstvo a životné prostredie predkladám vám v prvom čítaní spravodajskú informáciu o predmetnom vládnom návrhu zákona. Uvedený návrh zákona bol doručený poslancom v zákonom stanovenej lehote najmenej 15 dní pred začatím schôdze, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa ustanovení zákona o rokovacom poriadku a v zmysle tohto zákona ho zaradil na rokovanie dnešnej, 9. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 rokovacieho poriadku, takisto i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. A všeobecná časť dôvodovej správy obsahuje informácie o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, informácie o dôvode potreby novej právnej úpravy a takisto informácie o hospodárskom a finančnom dopade a vplyve na štátny rozpočet. Takisto osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona nie je upravená v práve Európskej únie. Ako poverená spravodajkyňa na základe mojich zákonných oprávnení odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. Ďalej navrhujem, aby vládny návrh zákona prerokovali tri výbory Národnej rady Slovenskej republiky, a to ústavnoprávny výbor, výbor pre financie, rozpočet a menu a výbor pre pôdohospodárstvo a životné prostredie. Za gestorský výbor navrhujem výbor pre pôdohospodárstvo a životné prostredie. Navrhujem aj lehoty na jeho prerokovanie výborom, a to do 27. januára 2011, a pre gestorský výbor do 31. januára 2011. Ešte mi dovoľte jednu takú hodnotiacu poznámku k zákonu, možno na pána ministra takú prosbu, aby sme sa okrem teda tých ustanovení, ktoré sú vo vládnom návrhu zákona, pobavili troška aj o podmienkach, ktoré farmári spĺňajú pri prideľovaní dotácií, napr. predkladajú potvrdenia napr. do Sociálnej poisťovni, ale aj iné, aby sa podávali za farmára, nie za eseročku, pretože jeden farmár vytvorí eseročku, potom ju nechá padnúť, ide do druhej eseročky a takto dostáva dotácie, hoci vytvára dlhy. A takisto možno by sme mohli hovoriť o tom, aby orgány ochrany životného prostredia sledovali pre dotačné účely, či farmári predkladajú výkaz o produkcii emisií čpavku a platia teda príslušné poplatky. To je len poznámka na okraj. Pán predseda, skončila som, prosím, otvorte rozpravu.
Blaha, Ľuboš, podpredseda NR SR (2024-05-14):
Pán poslanec Ondrej Prostredník.
Danko, Andrej, podpredseda NR SR (2024-01-11):
Poslankyňa Nash.
Zmajkovičová, Renáta, podpredsedníčka NR SR (2013-09-25):
S faktickou poznámkou jeden poslanec. Uzatváram možnosť prihlásiť sa s faktickou poznámkou. Pán poslanec Poliačik.
Kazda, Radovan, poslanec NR SR (2021-11-02):
Ďakujem. Pán minister, ja som hovoril o pollitrovej fľaše, ale je možné, že v tom nejakom zhluku som možno, možno to zaznelo ako jedenapollitrová, ale myslel som, o pollitrovej som hovoril, aj ten článok odkazuje na pollitrovú fľašu. Nespochybňujem, že úrady už využívajú dnes toto riešenie, len moja výhrada bola vlastne voči tomu, že keď im to teda vnútime už ako povinnosť, že tak možno by sme naozaj to mohli ešte podoprieť nejakými dátami o celkovej, celkovej benefit analýze a vplyvov na životné prostredie aj s tou záťažou, o ktorej som hovoril, že teda je to oveľa ťažší a energetický na dopravu, je to energeticky ťažší produkt. Čo sa týka kompetencií Slovenskej obchodnej inšpekcie a SIŽP, tam sme vychádzali z kompetenčného zákona, ktorý teda jednoznačne hovorí o tom, že ministerstvo životného prostredia je ústredným orgánom štátnej správy pre tvorbu a ochranu životného prostredia vrátane odpadového hospodárstva, a teda že kompetenčne by to malo patriť pod Slovenskú inšpekciu životného prostredia. Nespochybňujem to, nespochybňujem to, že naozaj tieto organizácie sú nie dostatočne kapacitne vybavené. Obidve, obidve inšpekcie by mali byť viac, viac personálne vybavené. Žiaľ, taká je situácia, čiže v momente, kedy sa pridávajú nové povinnosti, ktoré sa týkajú týchto konkrétnych bodov, tak obidve inštitúcie sú s tým, samozrejme, veľmi-veľmi nespokojné. My sme sa snažili nájsť riešenie, ktoré by tak nejako logickejšie spadalo pod Slovenskú inšpekciu životného prostredia, čím vôbec nespochybňujem vaše argumenty týkajúce sa toho, že naozaj tam to vnímanie toho vzťahu medzi SIŽP a SOI, že čo patrí čomu, naozaj nie je úplne, úplne jednoznačné. Ďakujem.
Figeľ, Ján, podpredseda NR SR (2012-06-19):
Ďakujem pekne. Tretím prihláseným je pán kolega Miškov.
Červeňáková, Elena, poslankyňa NR SR (2019-06-20):
Áno, to je pravda, keď bude mať nemocnicu v pôsobnosti školy bližšie, je to pravda, že proste tie náklady nebudú ako vyššie. Ale čo sa týka, ja som myslela, ako čo sa týka vyvzdelávania na diplomovanú sestru. A samozrejme vyššie územné celky budú viacej mať náklady na tieto školy. Vyššie peniaze, viac peňazí budú musieť dávať na školy, na stredné zdravotnícke školy, tak som to myslela. Ďakujem za pripomienku.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, proti 76 poslancov, zdržalo sa 69 poslancov. Konštatujem, že tento návrh sme neschválili.
Hrnčiar, Andrej, podpredseda NR SR (2019-02-14):
(Zaznenie gongu.) Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok verejného hlasovania o návrhu na voľbu kandidátov na sudcov Ústavného súdu.
P. Hrušovský, podpredseda NR SR: (2001-09-17):
návrh, ktorým sa mení a dopĺňa zákon Národnej rady Slovenskej republiky č. 285/1995 Z. z. o rastlinolekárskej starostlivosti, ktorý prerokúvame ako tlač 1098. Nech sa páči, pán minister, máte slovo. P. Koncoš, minister pôdohospodárstva SR: Ďakujem. Predloženým vládnym návrhom zákona sa zosúlaďuje právna úprava rastlinolekárskej problematiky s právom Európskej únie, pretože táto je prioritou aproximácie práva podľa Európskej dohody o pridružení a podľa Bielej knihy o bezpečnosti potravín kapitola 5 Poľnohospodárstvo. Obdobie od schválenia zákona v roku 1995 možno hodnotiť ako konsolidáciu implementácie opatrení, ktorých aplikácia v praxi v konečnom dôsledku znamenala úspešnú systémovú ochranu územia Slovenskej republiky pred zavlečením významných karanténnych škodlivých organizmov zo štátov pôvodu. Za toto obdobie totiž Európska únia vydala viac ako 70 noriem z oblasti rastlinolekárskej starostlivosti. Vládny návrh zákona berie do úvahy budúcu integráciu Slovenska v rámci potravinového dozoru a dopĺňa platný zákon o problematiku registrácie výrobcov, dovozcov a vývozcov rastlín, chránených zón, rastlinných pasov, výkonu fytosanitárnej kontroly na hraničných priechodoch a registrácie prípravkov na ochranu rastlín a ich uvádzanie do obehu. Dôsledná realizácia navrhovanej právnej úpravy z hľadiska záujmu aproximácie smerníc a nariadenia Európskej únie bude mať dosah na štátny rozpočet a na zvýšenie počtu pracovníkov, ktorého kvantifikácia je uvedená vo všeobecnej časti dôvodovej správy predkladaného materiálu. Ministerstvo pôdohospodárstva Slovenskej republiky si uplatnilo zvýšenie rozpočtových prostriedkov od roku 2002 v rámci prehľadu o administratívnych potrebách súvisiacich s implementáciou acquis, na čo je potrebné a pripojené stanovisko Ministerstva financií Slovenskej republiky. Vzhľadom na to, že prijatie predloženého vládneho návrhu zákona prispeje predovšetkým k zosúladeniu právnej úpravy rastlinolekárskej problematiky v Slovenskej republike s právom Európskej únie, tiež si vás dovoľujem požiadať o vyjadrenie súhlasu s ním. Ďakujem za pozornosť.
Šimečka, Michal, podpredseda NR SR (2024-01-08):
Ďakujem veľmi pekne. Ďalšou prihlásenou písomne do rozpravy je pani poslankyňa Mesterová, ktorej týmto dávam slovo.
Bublavý, Dušan, poslanec NR SR (2016-04-27):
Ďakujem pekne za slovo. Vážené kolegyne, kolegovia, vážený pán podpredseda vlády, Výbor Národnej rady pre verejnú správu a regionálny rozvoj ma určil za spravodajcu k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 48). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Zo znenia vládneho návrhu zákona je aj zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali ihneď. Pán predsedajúci, skončil som, prosím, otvorte rozpravu.